મૂળ નડિયાદના 28 વર્ષીય અમિત પટેલની તેમની દૂકાનમાં જ ગોળી મારીને હત્યા કરી દેવાઇ છે. આ ઘટના બાદ બંને દેશમાં ચકચાર મચી જવા પામી છે. આ ઘટના રવિવાર રાત્રિની છે, જ્યારે અમિત પટેલ પોતાની લીકર શોપમાં હતા. તેઓ અત્રે ન્યૂજર્સીમાં લીકર શોપ ચલાવે છે. આ દરમિયાન કેટલાક અજાણ્યા શખ્શો આવ્યા અને તેમની પર ગોળીઓનો વરસાદ કરીને નાસી ગયા. અમેરિકામાં ગુજરાતી પટેલ પર હુમલાની બીજી ઘટના બાદ અમેરિકામાં વસતા એનઆરઆઇ અને ખાસ કરીને ગુજરાતીઓમાં ભારે રોષની લાગણી જોવા મળી રહી છે.